intombazana zilale ndlwini nye namakwenkwe, kukwa njalo kumntu okulele emlungwini. Tina besiqele ukubona abantu abangamadoda, nentombikazi ezinkulu kuhanjwa pakati kwabantu bonke, umntu engenangubo, nanamhla kwimizi yabantu ababomvu iseko kakulu lonto. Andisateti nto ngentombazana namakwenkwe. Ezizinto ibizizinto zobudenge. Namhla kungene ukukanya. Ezomini ibizezobunyama, ezizinto ngoku zi- nokwenzelwa intloni, oko bekungeko mntu ubona nto imbi. Injalo ke lendawo yezindlu ezingenamagumbi, ikwa kuhamba nokuhlala kokwenzelwa intloni. Ayancomeka kakulu amadoda angabazali alike aka izindlu ezina- magumbi, kuyazeka ukuba ako, kodwa ke inani lawo lincinane kakulu. Abazali bona aba ngamakristu ngokukodwa, mabapume kanye kulentlalo yokulalisa usapo lwabo ngokwenkomo, kuhlanganwe yinto yonke ndaweninye ubusuku bonke. Bona balukanyiso lwelizwe, ke ngoko bebefanele ukuti, ibe lendawo sekwapunywa kuyo kanye. Uti umntu akanamali yokwaka uxande. Kodwa mhla waguquka, wazifuna ingubo, wada waba nazo zonke. Akuko nto ingakanani enqabe- le umzali ukuba angenzi indlu enamagumbi Ama Ngesi ati akwaka indlu engqukuva ayenze ikambile nokuba zintatu. Ifestile zokungenisa ukukanya ziyafuneka. Umboko wokupuma umsi uyafuneka kakulu, ukuze ingubo zomntu kwanencwadi zake zingafuseki zigqole, ngati umninizo akazange apate sepa namanzi. Ezizifuba zingaka ezikolweni, enye into ezibangayo, kukwandlala ukuko ungabeki matrasi ngapezulu. No- kuba ubeke umntu izintsu zegusha nezebo- kwe pezu kokuko, angaba uzincedile. Sigqiba ngeliti pambili nina zikutali. Lomhlaba abaya kuba zizimamhlaba zawo, zizikutali. Iqawe lase Mayodini umfo obe sisazi, u-Solomon, umfo ka Davide. uti, “ Ubonana umntu okuteleyo emsebenzi wake? Uyakuma pambi kokumkani, akayi kuma pambi kwabamnyama.”

UKUBULAWA KWABANTU

E-KABUL.

Amapepa endaba avela kwelama Ngesi aze nalomkombe kutiwa yi *German,* axela ngo- kubulawa kwe sandla sika Rulumente, neqela laso *e-Kabul,* ibotwe lama Afghan apo belisand’ ukuxola kona. Ati lamapeya:— Abapulapuleli Rulumente ibingo, Sir Pirie Cavagnari, Mr. Jenkins (isandla kubapulapuleli), Dr. Ambrose W. Kelly (igqira), no Lieut. Hamilton V. C.; bebonke ngama Ngesi omane, nomkosi ohamba ngenyawo wabantu belozwe amashumi omahlanu, naba- kwele emahasheni amashumi omabini ane-

sitandatu. Ukuqala kokufika kwaleyo yakwa Rulumente impi, ike yapatwa kakuhle; kodwa kute ngentsukwana ezingepi, kwako impawu mpawu zokupitizela kwabase Kabul. Liti ipepa eliyi *Daily News:—*ite inkosi i-Ameer, ngomhla we 16 ku August ku Major Cavagnari, ize akuyeke ukumana ekwela ecandacanda e-Kabul nakufupi kuyo, hleze agwintwe. Upendule wati u-Major Cavagnari asiyonto nokuba ufile, kuba baninzi abovela e-India ukuza kutabata indawo yake. Lenteto ke ihle ngapambi kokufika kwemikosi yase Herat, ekute ukuze sibekonje esipitipiti ngolwe si 3 ku September, nokukubulawa kwabantu, kwaveliswa yiyo. Noko kodwa bezihle zabonakala impawu zengozi kwamalunga nomhla we 13 ku August, xa kwakuko isipitipiti esitalateni pakati kwama soldati akona, namanye akwa Rulumente. Abantu bonke bomzi basuke bawomela ngakuma soldati la, bazake boyiswa kanye abakwa Rulumente. Oku kunobunqina, njengoko kunjalo ukwamkeleka ngokubandayo kwabantu betu kwi Ameer, u-Yakoob inkosi yakona. Malunga nomhla we 7 ku August kubonakele ukuhlangana kwabetu no Yakoob kungefuti, kanjako kuhlanganwa ixeshena elifutshane, amane ukuti u-Yakoob amaqinga ake, uxakwe zinto ezitile akanakuhlangana nabo. Zide iveki zantontelana kudla ngokubako izipitipiti futi, pakati kwabaka Yakoob, nabetu. Kute kona ngomhla we 3 ku August, yegqi mhlope imikosi yalo nkosi, yafunza kwabetu, abate bona bazikuse- la ngokobudoda. Liti elinye ipepa, site sisavakala esokuqala isitonga, basebe puma bonke abantu base Kabul, besiya kuxoba enqabeni, bagalela kwakweyakowabo, bangenela abetu. Elinye iqela labo, lingqonge ibotwe, lasongela inkosi i-Ameer. I-Ameer itumele umpati mikosi, ukuba alinge apelise esipitipiti sokungenela abakwa Rulumente. Basuke bamngenela umpati lowo, bamgqogqa ngamatye, wesuka wabuya wagoduka weza kwase botwe. Ziti indaba ifike yafa kona. Ifike i-Ameer yatumela unyana wayo ; ufike naye wagqogqwa ngamatye. Naye ngati akayi kupila. Izindlu obuhlala kuzo owakwa Rulumente, zakiwe ngemiti. Kute ebusuku ama Afghan azitshisa ezondlu. Aba bangekabulawa, bapumele ngapandle balwa ngoburoti noko nabo babulawa. Abafike nendaba bati izidumbu zabo bazibonile ezitilateni. Abakwa Rulumente basitoba aba- sindileyo. Basinde nabo kuba bebengeko kusihla lento nje, bebeye kufunela amahashe ihabile, bate bakuva izitonga basebesabela emkosini wama Ngesi. Fanele ukuba ngaba bodwa abasindileyo.

Inani lama Kabul elifileyo kutiwa zezo-

ngcingo, likuma 200. Ukwaziswa kuka  
Rulumente, ngati i-Ameer u-Yakoob Khan  
akanatyala kwesipitipiti. Kupatwa kutiwa

i-Ameer leyo isetolongweni, kupatwe kutiwa  
selefile.

Ate ama Herat ngomhla we 18 ka August,  
esafika, aselebiza umvuzo wawo, kuba ebeba-  
talwa, ate esitsho aye ehlaba umkosi esiti  
lifile no Mlungu (British).

Zite inkosi zama Herat zamana ziyicwisha  
i-Ameer le ngobunqola, kuba ide yanobuhlo-  
bo nama Ngesi. Zite, kanjako, ziwafuna  
ama Ngesi emka kwemu, elizweni lazo, uku-  
ba akemki ama Ngesi, ayakutshatyalaliswa  
kungasali nalinye.

Ite i-Ameer yakuva ezisongelo yalila, ya-  
zibongoza inkosana zama Herat ukuba zi-  
zole, yati asisenakuwatini ama Ngesi. Yada  
yati i-Ameer yavuma ukuba uvuzwe umkosi  
lowo, kodwa wona ama soldati ala ukubuyisa  
izixobo zawo, akavuma nokugoduka.

Kusate cwaka e-Kurran nase Candahar,  
kodwa indawo ezingasentla ziyapitizela.  
Isongela ukuvuka nayo i-Badakshan. Ubu-  
bada bukulile e-Khyber, namalunga e-Balk.

U-Rulumente ulungiselela ukuzipumela  
umkosi ezondawo ; kodwa noko kubonakala  
ukuba akanakwenziwa nto, ngapambi koku-  
ba ipele inyanga.

Indidi ngendidi zemikosi yakwa Rulume-  
nte, kutiwe mayiti yonke iye e-Khoorum.  
Eminye imikosi kutiwe mayihlale ilungile,  
ukuze inyukele kwangasentla.

Eyemicimbi yemfazwe i-Office (War Office)  
igqibe ekutini, iya kubeta elucingweni ukuba  
iti inxenye yemikosi ese South Africa  
induluke iye e-India, ukuba zide zazola izi-  
nto kwelakwa Zulu. Kwobako neyakundu-  
luka e-England, iye kupuma e-Bombay. Ku-  
ko neminye imikosi elindelwe ukuba ifike  
emva kweveki ezimbalwa.

Indaba ezifika ngo cingo ziti, sisipitipiti  
sodwa ngoku e-Kabul. U-Dorad Shah,  
unyana we Ameer, ufike ekampini yama  
Ngesi enamadoda anga 200.

Umpati mkosi, u-Roberts utumele e-Kabul,  
ukuxela ukuba ama Ngesi aza kufika e-  
Kabul, bonke ke abafunyenwe bexobile, ba-  
yakubalelwa ukuba balutshaba, bapatwe nje-  
ngalo.

E-LUSUTU.

*Intlanganiso yomnyaka.*

Umpatiswa we micimbi we Colony, utyelele  
intaba ka Mshweshwe, waza wamkelwa ka-  
kuhle imbali.

Intlanganiso yomnyaka yahlangana ngo-  
lwe sine, wati umsebenzi waqalwa ngomta-  
ndazo. Inani la Besutu ababekona, lali-  
malunga kumawaka alishumi 10,000. Inte-  
to yabekiswa ku Mpatiswa wemicimbi, yinkosi

engu Letsea. U-Mr. Sprigg ukupendula wa-  
telekisa isimo sabantu okwangoku, nokuba  
besinjalo kwiminyaka elishumi elinane edlu-

ISIGIDIMI SAMAXOSA, NOVEMBER 1, 1879. 2